ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660050558
ขอให้แก้ไขปัญหาเสียงดังรบกวนจากการก่อสร้างสถานตรวจสภาพรถยนต์และรถจักรยานยนต์ บริเวณสถานตรวจสภาพรถยนต์และรถจักรยานยนต์ (ตรอ.) (ไม่ติดชื่อสถานตรวจสภาพรถฯ จึงไม่ทราบชื่อสถานตรวจสภาพรถดังกล่าว) ซอยลาดพร้าว 80 แยก 22 ถนนลาดพร้าว แขวงวังทองหลาง เขตวังทองหลาง กรุงเทพมหานคร จุดสังเกต หากเข้ามาจากซอยลาดพร้าว 80 ตรงเข้าไปประมาณ 1 กิโลเมตร จะพบแยก 22 ให้เลี้ยวไปด้านขวา ให้ตรงเข้าไปเรื่อยๆ จะพบมินิบิ๊กซี ลาดพร้าว 80 ให้สัญจรไปตามถนนบังคับให้ตรงเข้าไปประมาณ 300-400 เมตร จะพบการก่อสร้างฯ อยู่ด้านซ้าย อยู่ด้านหน้าริมถนนฯ จะมีป้ายสีเหลือง (ไม่ระบุรายละเอียดป้าย) ด้านหลังพื้นที่ดังกล่าวเป็นหมู่บ้านพรทวี และอยู่เยื้องกับหมู่บ้านทิพย์นคร เนื่องจากผู้ร้องแจ้งว่า มีการก่อสร้างสถานตรวจสภาพรถยนต์และรถจักรยานยนต์ ในบริเวณพื้นที่ดังกล่าว ตั้งแต่เวลาประมาณ 07.00-17.00 น. เป็นประจำเกือบทุกวัน บางครั้งก่อสร้างจนถึงช่วงตอนกลางคืน เวลาประมาณ 24.00 น. ซึ่งบางครั้งในช่วงตอนเช้า (ไม่ระบุเวลาแน่ชัด) มีการเปิดวิทยุส่งเสียงดังรบกวน และเคาะวัสดุอะไรก็ไม่ทราบแน่ชัดร่วมด้วย บางครั้งมีการทาสี ทำให้มีกลิ่นเหม็นรบกวนเข้ามาภายในบ้านเรือนของประชาชนในพื้นที่ ซึ่งเมื่อวันก่อน (ไม่ระบุวันที่แน่ชัด) เวลาประมาณ 24.00 น. มีการเทพื้น เปิดเครื่องขัดพื้นส่งเสียงดังรบกวน ซึ่งผู้ร้องทราบมาว่า จะเปิด ตรอ. เร็วๆนี้ (ตามผู้ร้องแจ้ง) โดยล่าสุดวันที่ 24 พฤศจิกายน 2566 เวลาประมาณ 20.49 น. ในพื้นที่ดังกล่าวกำลังใช้เครื่องขัดพื้นอยู่ ทำให้ส่งเสียงดังรบกวน ส่งผลให้ประชาชนในพื้นที่ได้รับความเดือดร้อนจำนวนประมาณ 10 กว่าหลังคาเรือน ประสบปัญหามาเป็นระยะเวลาประมาณ 2-3 สัปดาห์ จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata